བ་པ་བསྐྱེད་པའི་དཔེ། འཚོ་བའི་ཐབས་ཙམ་དུ་ཟད་པའོ། ། རྟོག་པ་མེད་པས་བསྟེན་པར་བསྟན་པ་ལ་གཉིས། ཆ་སྤྱད་བསྟེན་པར་བསྟན་པ་དང་། ཕྱག་རྒྱ་བསྟེན་པར་བསྟན་པའོ། ། གཉིས་པ་གླེགས་བམ་ཇི་ལྟར་བྱ་བ་ལ་གཉིས། མཉན་པར་གདམས་པ་དང་། དོན་དངོས་སོ། ། དེ་ལ་གསུམ། ཇི་ལྟར་བྲི་བའི་ཚུལ། བསྟན་པ་དང་མི་བསྟན་པའི་བྱེ་བྲག། ལམ་དུ་ཇི་ལྟར་གཟུང་བའོ། ། དགུ་པ་ལས་རབ་ཏུ་བྱེད་པ་གསུམ་པའོ། ། ། །དྲུག་པ་བཟའ་བའི་དམ་ཚིག་ཚོགས་ཀྱི་འཁོར་ལོ་ལ་གཉིས། དོན་དངོས་དང་༑ བརྟག་པའི་གྲངས་སོ། ། དང་པོ་ལ་བཞི། མཆོད་པའི་ཡན་ལག་སིལ་སྙན་གྱི་བྱ་བ། དངོས་གཞི་ཚོགས་ཀྱི་འཁོར་ལོ་ཉིད་ཇི་ལྟར་བྱ་བ། དེའི་དུས་སུ་གླུ་གར་ཇི་ལྟར་བྱ་བ། ཚིམ་པ་དྲུག་ཀུན་ཏུ་རུའི་བྱ་བའོ། ། དང་པོ་ལ་གཉིས། མཉན་པར་གདམས་པ་དང་། དོན་དངོས་སོ། ། དེ་ལ་གཉིས། ལྷ་(ཞ¡¡མོ་)སོ་སོའི་རོལ་མོའི་སྒྲ་དང་། ཅང་ཏེའུ་བྱེ་བྲག་ཏུ་བསྟན་པའོ། ། དེ་ལ་གཉིས། བཤད་པ་དམ་བཅའ་བ་དང་༑  དོན་དངོས་སོ། ། དེ་ལ་གསུམ། ཅང་ཏེའུའི་མཚན་ཉིད། ཇི་ལྟར་བརྡུང་བའི་ཚུལ༑  དེ་ལྟར་བརྡུངས་པའི་བྱེད་ལས་སོ། ། དང་པོ་ལ་གསུམ། ཤིང་ལ་སོགས་པ་ལས་བྱ་བ་ཐོད་པ་ལས་བྱ་བ། ཐུན་མོང་གི་མཚན་ཉིད་དོ། ། དང་པོ་ལ་གཉིས། རྒྱུའི་བྱེ་བྲག་དང་ཚད་དོ། ། ཐུན་མོང་གི་མཚན་ཉིད་ལ་བཞི། གཡོགས་གང་ཡིན་པ༑  མཚན་མ་གང་བྲི་བ། སྐུད་པ་གང་ལས་བྱ་བ། ཚོན་གང་གིས་བྲི་བའོ། ། གཉིས་པ་དངོས་གཞི་ཚོགས་ཀྱི་འཁོར་ལོ་ལ་ཇི་ལྟར་བྱ་བ་ལ་བཞི། ནང་དུ་འཇུག་པར་གསོལ་བ་གདབ་པ། ཚོགས་ཀྱི་འཁོར་ལོའི་ཕན་ཡོན། གང་དུ་འདུ་བའི་གནས༑  གང་གིས་མཆོད་པའི་རྫས་སོ། ། དེ་ལ་གསུམ། མཆོད་པའི་རྫས། ཆང་གི་རིགས་བརྡའི་མིང་གིས་མཚོན་པ་དང་། བཟའ་བ་སྣ་ཚོགས་པའོ། ། གསུམ་པ་དེའི་དུས་སུ་གླུ་གར་ཇི་ལྟར་བྱ་བ་ལ་གསུམ། གླུ་དང་གར་བྱ་བ་བསྟན་པ། སིལ་སྙན་དང་བཅས་པའི་གླུའི་དགོས་པ། གར་གྱི་དགོས་པ་རྣལ་འབྱོར་དང་བཅས་པའོ༑  ༑ བཞི་པ་ཚིམ་པ་དྲུག་པ་ལ་གསུམ། གང་བསྟེན་ལ་(ལུ-ལ་)པ་ཕྱག་རྒྱའི་རིགས། དེ་བསྟེན་པའི་ཕན་ཡོན། བྱང་ཆུབ་ཀྱི་སེམས་བསྒྲུབ་པའི་རིམ་གྲོའོ༑  ༑ བརྟག་པ་དགུ་པའོ། ། ། །དོན་གསུམ་པ་གྲུབ་པ་འབྲས་བུའི་རྒྱུད་ལ་གཉིས། སྒྲུབ་བྱེད་ཀྱི་སྒོ་ནས་འགྲུབ་པར་བསྟན་པ་དང་། བསྒྲུབ་བྱའི་སྒོ་ནས་འགྲུབ་པར་བསྟན་པའོ། ། དང་པོ་ལ་གསུམ། མཉན་པར་གདམས་པ་དང་། དོན་དངོས། རབ་ཏུ་བྱེད་པའི་མིང་ངོ་། ། གཉིས་པ་ལ་གསུམ། ཐབས་ཀྱི་བྱེད་པས་འགྲུབ་པར་བསྟན་པ། རྒྱུའི་ནུས་པས་འགྲུབ་པར་བསྟན་པ། ཉེ་བའི་རྒྱུས་དངོས་སུ་འགྲུབ་པར་བསྟན་པའོ། ། དང་པོ་ལ་གཉིས༑  སྨིན་བྱེད་དབང་གིས་འགྲུབ་པ་དང་། གྲོལ་བྱེད་ལམ་གྱི་འགྲུབ་པའོ། ། ཉེ་བའི་རྒྱུས་དངོས་སུ་འགྲུབ་པ་ལ་གཉིས། ཐབས་ཉེ་རྒྱུ་དངོས་དང་། དེ་བསྟེན་པར་གདམས་པའོ། ། དང་པོ་ལ་གཉིས། མདོར་བསྟན་པ་དང་། རྒྱས་པར་བཤད་པའོ༑  ༑ དེ་ལ་གསུམ། རྣལ་འབྱོར་གང་དང་ལྡན་པས་ཕྱག་རྒྱ་གང་བསྟེན་པ། རིགས་ལྔ་ཡབ་ཡུམ་གྱི་རྣལ་འབྱོར་གྱི་བསྒྲུབ་པ། དེ་ལ་དངོས་གྲུབ་ཐམས་ཅད་འགྲུབ་པར་བསྟན་པའོ། ། དེ་བསྟེན་པར་གདམས་པ་ལ་བཞི། ཐབས་མཆོག་ཏུ་བསྟེན་པ། མ་བསྟེན་པའི་ཉེས་དམིགས། བསྟེན་པའི་ཕན་ཡོན། ཇི་སྲིད་བསྟེན་པའི་དུས་སོ། ། བཅུ་པ་ལས་རབ་ཏུ་བྱེད་པ་དང་པོའོ། ། ། །གཉིས་པ་བསྒྲུབ་བྱའི་སྒོ་ནས་འགྲུབ་པར་བསྟན་པ་ལ་གཉིས། འབྲས་བུ་འགྲུབ་པའི་ངོ་མཚར་གྱི་ལྟས་དང་། འབྲས་བུ་ཉིད་རྒྱས་པར་བཤད་པའོ། ། དང་པོ་ལ་གསུམ། མཚམས་སྦྱོར་བའི་ཚུལ་གྱིས་ལྟས་འབྱུང་བར་བསྟན་པ། དོན་དངོས། རབ་ཏུ་བྱེད་པའི་མིང་ངོ་། ། གཉིས་པ་ལ་གཉིས། རྒྱས་པར་བཤད་པ་དང་། དོན་བསྡུ་བའོ། ། དང་པོ་ལ་གསུམ། བདུད་སྤ་བཀོང་བའི་ལྟས། རང་གིས་ཐམས་ཅད་མཁྱེན་པ་བརྙེས་པའི་ལྟས། མཆོད་པའི་ཁྱད་པར་འབྱུང་བའི་ལྟས་སོ། ། བཅུ་པ་ལས་རབ་ཏུ་བྱེད་པ་གཉིས་པའོ། ། ། །གཉིས་པ་འབྲས་བུ་ཉིད་རྒྱས་པར་བཤད་པ་ལ་གཉིས། དོན་དངོས་དང་། རབ་ཏུ་བྱེད་པའི་མིང་ངོ་། ། དང་པོ་ལ་གཉིས། ཞུས་པ་དང་། ལན་ནོ། ། དེ་ལ་གཉིས༑  གྲུབ་པའི་མཚན་ཉིད་ཉི་ཤུ་རྩ་བདུན་གྱིས་རང་དོན་གྱི་སྐུ་དང་། མཛད་པའི་ཕྲིན་ལས་ཀྱིས་གཞན་དོན་གྱི་སྐུ་བསྟན་པའོ། ། དེ་ལ་གསུམ། སེམས་ཅན་གྱི་དོན་མཛད་པ་མདོར་བསྟན་པ། མཛད་པའི་ཚུལ་རྒྱས་པར་བཤད་པ། མཛད་པའི་དགོས་པས་མཇུག་བསྡུ་བའོ། ། བཅུ་པ་ལས་རབ་ཏུ་བྱེད་པ་གསུམ་པའོ། ། ། །དོན་བཞི་པ་ལམ་གྱི་ཡན་ལག་དམ་ཚིག་དང་སྡོམ་པ་ལ་གཉིས། དམ་ཚིག་གི་བྱེ་བྲག་ཕྱི་ནང་གི་སྦྱིན་སྲེག་པ་ལ་ཐེ་ཚོམ་བསལ་བ་དང་། དམ་ཚིག་གི་རྣམ་གྲངས་གཞན་བཤད་པའོ། ། དང་པོ་ལ་གཉིས། ཞུས་པ་དང་། ལན་ནོ། ། དེ་ལ་ལྔ། གཙང་སྦྲ་(ལུམི་གཙང་)རྟོག་པ་ཡིན་པ། དགེ་སྡིག་ཀྱང་རྣམ་རྟོག་ཡིན་པ༑ ཐབས་དོན་དམ་པར་མ་གྲུབ་ཀྱང་ཀུན་རྫོབ་ཏུ་བཤད་པ། ལམ་གྱི་ངོ་བོ་རྟོག་མེད་དུ་བསྟན་པ། རྟོག་མི་རྟོག་གི་སྐྱོན་ཡོན་བསྟན་པའོ། ། གསུམ་པ་ལ་གཉིས། རང་བཞིན་མེད་ཀྱང་ཐབས་མཁས་(ཞ¡¡ལུ¡¡བསྟན་)པའི་དགོས་པ། ཇི་སྲིད་དུ་ལམ་བསྟན་པའི་དུས་སོ། ། དེ་ལ་གཉིས། དཔེས་བསྟན་པ་དང་། དོན་ལ་སྦྱར་བའོ༑  ༑ གཉིས་པ་དམ་ཚིག་གི་རྣམ་གྲངས་གཞན་བཤད་པ་ལ་ལྔ། ཕྱག་རྒྱ་བསྟེན་པའི་དམ་ཚིགསྐུ་གསུང་ཐུགས་ཀྱི་དམ་ཚིགསྐུའི་དམ་ཚིག་བྱེ་བྲག་ཏུ་བཤད་པ། བཟའ་བའི་དམ་ཚིག་དགོས་པ་དང་བཅས་པ། ཆགས་པའི་ལམ་གྱི་མི་འཆིངས་ཤིང་གྲོལ་བའི་རྒྱུར་བསྟན་པའོ། ། བརྟག་པ་བཅུ་པ་སྟེ་བརྟག་པ་དང་པོའི་བསྡུས་པའི་དོན་ཏོ། ། ། །དོན་གཉིས་པ་དེ་ཉིད་གསལ་བར་བྱེད་པའི་རྒྱུད་ཕྱི་མ་ལ་གཉིས། བརྗོད་བྱའི་གཙོ་བོ་གཉིས་པའི་གསུམ་པ་ལ་འབྱུང་བ། རྣལ་འབྱོར་མའི་གླེང་གཞིའི་སྒོ་ནས་ཐིག་ལེ་དང་། རང་བྱུང་གི་དོན་བཤད་པ་དང་། རྒྱུད་ཀྱི་དོན་གཞན་གཏན་ལ་དབབ་པའོ། ། དང་པོ་ལ་གཉིས། རང་བྱུང་གི་ཡེ་ཤེས་རྟེན་དང་བཅས་པ་དང་། དེ་ཉིད་ཀྱི་གནས་ལུགས་དང་རྟོགས་ཚུལ་ལ་ཐེ་ཚོམ་བསལ་བའོ། ། དང་པོ་ལ་གཉིས། མདོར་བསྟན་པ་དང་། རྒྱས་པར་བཤད་པའོ། ། དང་པོ་ལ་གཉིས། ཞུས་པ་དང་། ལན་ནོ། ། རྒྱས་པར་བཤད་པ་ལ་གཉིས། རང་བྱུང་ལ་སོགས་པའི་དོན་དང་། གསང་བ་མཆོག་གི་ལ་སོགས་པའི་དོན་ནོ། ། དེ་རེ་རེ་ལའང་གཉིས་གཉིས་ཏེ། ཞུས་པ་དང་། ལན་ནོ། ། དེ་ཉིད་ཀྱི་གནས་ལུགས་ལ་ཐེ་ཚོམ་བསལ་བ་ལ་གཉིས། ཞུས་པ་དང་། ལན་ནོ། ། གཉིས་པ་རྒྱུད་ཀྱི་དོན་གཞན་གཏན་ལ་དབབ་པ་ལ་གཉིས༑  སྔར་གསུངས་པའི་བརྟག་པ་བཅུ་ཀའི་དཀའ་བའི་གནས་རྣམས་ཀྱི་ཞུ་བ་དགོད་པ་དང་། དེ་དག་གི་ལན་གདབ་པའོ། ། དེ་ལ་གཉིས། བཤད་པར་དམ་བཅའ་བ་དང་། དོན་དངོས་སོ། ། དེ་ལ་གཉིས། བསྒྲུབ་བྱའི་འབྲས་བུ་རྒྱས་པར་བཤད་ཅིང་ལམ་མདོར་བསྟན་པ་དང་། སྒྲུབ་བྱེད་ཀྱི་ལམ་རྒྱས་པར་བཤད་ཅིང་འབྲས་བུ་མདོར་བསྡུ་བའོ། ། དང་པོ་ལ་གསུམ། དང་པོའི་གསུམ་པ་ལས་འབྱུང་བ་རྣལ་འབྱོར་མའི་གླེང་གཞིའི་འབྲས་བུ་དང་། ལམ་གྱི་ཡེ་ཤེས་བསྟན་པ། ཡེ་ཤེས་སྐྱེ་བའི་རྟེན་གསང་བའི་པདྨ་བསྟན་པ། རྟེན་ཁམས་ལ་སོགས་པའི་ངག་གི་བརྡས་བསྟན་པའོ། ། དང་པོ་ལ་གཉིས། འབྲས་བུ་སྐུ་གསུམ་གྱི་རྣམ་པར་བཞག་པ་དང་། ཞར་ལས་བྱུང་བ་ལམ་གྱི་རྣམ་གཞག་གོ། དང་པོ་ལ་གསུམ། གཙོ་བོར་གནས་ཀྱི་སྒོ་ནས་མདོར་བསྟན་པ་དང་། ངོ་བོའི་ཆ་ནས་རྒྱས་པར་བཤད་པ། བསྟོད་པའི་སྒོ་ནས་མཇུག་བསྡུ་བའོ། ། གཉིས་པ་ལ་གཉིས། ཐུན་མོང་མ་ཡིན་པའི་འབྲས་བུའི་རྣམ་གཞག་དང་། ཐུན་མོང་གི་འབྲས་བུའི་གཞག་གོ། དང་པོ་ལ་གཉིས༑  ཐབས་ཀྱི་ཆ་ནས་སྨོས་པ་རྡོ་རྗེ་སེམས་དཔའི་རྣམ་གཞག་དང་། ཤེས་རབ་ཀྱི་ཆ་ནས་སྨོས་པ་མཁའ་འགྲོ་མའི་རྣམ་གཞག་གོ། ཐུན་མོང་གི་འབྲས་བུའི་རྣམ་གཞག་ལ་གསུམ། ཆོས་ཀྱི་སྐུ་སྤྲོས་པ་དང་བྲལ་བ། ལོངས་སྤྱོད་རྫོགས་པའི་སྐུ་ཟུང་དུ་འཇུག་པ། སྤྲུལ་པའི་སྐུ་སྒྱུ་མ་དང་སྒྲ་བརྙན་ལྟར་སྣ་ཚོགས་སུ་སྟོན་པའོ༑  ༑ གཉིས་པ་ལ་གཉིས། ཐབས་སྙིང་རྗེ་ཆེན་པོས་ཡོངས་སུ་གང་བ་དང་། ཤེས་རབ་གསལ་བའི་རང་བཞིན་མཐར་སོན་པའོ། ། གཉིས་པ་ཞར་ལས་བྱུང་བ་ལམ་གྱི་རྣམ་གཞག་ལ་གསུམ། ཤེས་པར་བྱ་བ་སེམས་ཀྱི་རང་བཞིན། དེ་དམན་པས་མི་རྟོགས་པར་བསྟན་པ། དེ་གང་ལས་རྟོགས་པར་བྱ་བའི་ཡུལ་ལམ་གྱི་རང་བཞིན་དང་བཅས་པའོ། ། གཉིས་པ་ལ་གཉིས། ཞུས་པ་དང་། ལན་ནོ། ། དེ་ལ་གཉིས༑  མི་ཤེས་པའི་རྒྱུ་མཚན། མ་ཤེས་པས་གྲུབ་མཐའ་དུ་མ་བྱུང་ཡང་མཐར་ཐུག་གཅིག་ཡིན་པའོ། ། གཉིས་པ་ཡེ་ཤེས་སྐྱེ་བའི་རྟེན་བསྟན་པ་ལ་གསུམ། ལྔ་པའི་གཉིས་པ་ལས་བྱུང་བ་གསང་བའི་པདྨ། དྲུག་པའི་དང་པོ་ལས་འབྱུང་བ་རྡོ་རྗེ་ལུས་ཀྱི་གནས་ལུགས། ནང་གི་དཀྱིལ་འཁོར་གྱི་རབ་དབྱེའོ། ། དང་པོ་ལ་གསུམ། རྩ་དང་འཁོར་ལོའི་གནས་ལུགས། ལུས་ཀྱི་དེ་ཁོ་ན་ཉིད་མི་ཤེས་པའི་ཉེས་དམིགས༑  ཡི་གེ་དང་རྩའི་གནས་ལུགས་སོ། ། དང་པོ་ལ་གཉིས། གསང་བའི་རྩའི་དོན་དང་། འཁོར་ལོ་བཞིའི་དོན་ནོ། ། དང་པོ་ལ་ལྔ། གནས་ཀྱི་དོན། གསང་བའི་དོན༑  བརྟེན་པའི་ཁྱད་པར། མིང་གི་རྣམ་གྲངས། དེར་སྐྱེས་པའི་ཡེ་ཤེས་སོ། ། དེ་ལ་གཉིས། ཡེ་ཤེས་ཀྱི་རང་བཞིན་དང་། ཞུས་ལན་གྱི་ཀུན་འགྲོའི་བདག་ཉིད་དུ་བསྟན་པའོ། ། གཉིས་པ་འཁོར་ལོ་བཞིའི་དོན་ལ་གསུམ། གནས་བཞིར་འཁོར་ལོ་བཞི་བསྟན་པ། དེ་རྣམས་ཀྱི་ཁ་དོགབྱེ་བྲག་ཏུ་ལྟེ་བའི་ཨ་བཤད་པའོ། ། གཉིས་པ་རྡོ་རྗེ་ལུས་ཀྱི་གནས་ལུགས་ལ་གསུམ། ཁམས་དྲུག་ཏུ་བསྡུ་བ། དེ་ལ་ཕུང་པོ་ལྔ་འགྲུབ་པའི་ཚུལ། དེ་ལས་ཁམས་དང་སྐྱེ་མཆེད་ཀྱི་དབྱེ་བའོ། ། གཉིས་པ་སྒྲུབ་བྱེད་ལམ་རྒྱས་པར་བཤད་ཅིང་འབྲས་བུ་མདོར་བསྡུ་བ་ལ་གསུམ། གཙོ་བོར་ཐུན་མོང་གི་དངོས་གྲུབ་བསྒྲུབ་པ། བཅུ་པའི་བཞི་པ་ལས་འབྱུང་བ་གཉིས་ཀ་ལ་དགོས་པ་མཆོད་རྫས་ལ་ཐེ་ཚོམ་བསལ་བ་དམ་ཚིག་དང་བཅས་པ། གཙོ་བོར་མཆོག་གི་དངོས་གྲུབ་བསྒྲུབ་པའོ། ། ། །དང་པོ་ལ་བདུན། བདུན་པའི་དང་པོ་ནས་བཤད་པ་རྫས་སྦྱོར་གྱི་བསྒྲུབ་པ༑  དགུ་པའི་བཞི་པ་ལས་འབྱུང་བ་མཚོན་ཆ་དགོད་པ། བདུན་པའི་གཉིས་པ་ལས་འབྱུང་བ་སྟང་སྟབས་ཀྱི་དགོད་པ། དགུ་པའི་བཞི་པ་ལས་འབྱུང་བ་མདའ་གཞུའི་འཕྲུལ་འཁོར་གྱི་བྱེ་བྲག་ཏུ་བཤད་པ། བདུན་པའི་གསུམ་པ་ལས་འབྱུང་བ་བསམ་གཏན་གྱི་ལས་ཚོགས། བདུན་པའི་གནས་སྐབས་མང་པོ་ལས་འབྱུང་བ་ལས་ཀྱི་ཚོགས་རབ་འབྱམས། བདུན་པའི་གཉིས་པ་ལས་འབྱུང་བ་སྦྱིན་སྲེག་གི་དོན་བཤད་པའོ། ། གསུམ་པ་གཙོ་བོར་མཆོག་གི་དངོས་གྲུབ་བསྒྲུབ་པ་ལ་གསུམ། ཐུན་མོང་མ་ཡིན་པ་གསང་སྔགས་ཀྱི་ལམ་གྱི་རྣམ་གཞགཕ་རོལ་ཏུ་ཕྱིན་པ་དང་ཐུན་མོང་བའི་ལམ་གྱི་རྣམ་གཞགབཅུ་པའི་བཞི་པ་ལས་འབྱུང་བ་འདོད་ཆགས་ལམ་དུ་བྱེད་པའི་ཁྱད་པར་བཤད་པའོ། ། དང་པོ་ལ་གཉིས། སྒྲུབ་བྱེད་ཀྱི་ལམ་བཤད་པ་དང་། གྲུབ་པའི་འབྲས་བུ་བཤད་པའོ། ། དང་པོ་ལ་ལྔ། ཕྱིའི་དཀྱིལ་འཁོར་རྣམས་ཀྱི་རྣམ་པ་དབང་བསྐུར་བའི་ཚུལ་དང་བཅས་པ། ལྷའི་ཉམས་སྣ་ཚོགས་པའི་རྒྱུ་མཚན་བཤད་པ། དགུ་པའི་གསུམ་པ་ལས་འབྱུང་བ། གཟུང་བའི་དམ་ཚིག་བྲིས་སྐུ་བཤད་པ། ། གཉིས་པའི་གསུམ་པ་ལས་འབྱུང་བ་དཀྱིལ་འཁོར་གྱི་དབྱིངས་དང་དབང་བསྐུར་བ་ཐོད་པའི་གདན་དང་བཅས་པ། གསུམ་པའི་བཞི་པ་ལས་འབྱུང་བ་ལྷ་སྐྱེད་པའི་ཆོ་གའོ། ། དང་པོ་ལ་བཞི། གཉིས་པའི་གསུམ་པ་ལས་འབྱུང་བ་ཕྱིའི་དཀྱིལ་འཁོར་སྤྱིའི་རྣམ་པ། བདུན་པའི་གསུམ་པ་ལས་འབྱུང་བ་ཕྱིའི་དཀྱིལ་འཁོར། གཉིས་པའི་གསུམ་པ་དང་། གསུམ་པའི་བཞི་པ་དང་། གཉིས་པའི་དང་པོ་ལས་འབྱུང་བ་རྡོ་རྗེ་དབྱིངས་ཀྱི་མཚན་ཉིད་དབང་བསྐུར་བའི་ཚུལ་དང་བཅས་པ། གཉིས་པའི་གསུམ་པ་དང་གསུམ་པའི་དང་པོ་དང་། གསུམ་པའི་བཞི་པ་ལས་འབྱུང་བ་ཧེ་རུ་ཀ་བཞི་དྲག་པོ་གདན་ཅན་དང་བཅས་པའི་ལྷའི་རྣམ་པ་བཤད་པའོ། ། གཉིས་པ་ལྷའི་ཉམས་སྣ་ཚོགས་པའི་རྒྱུ་མཚན་བཤད་པ་ལ་གསུམ༑  བདུན་པའི་བཞི་པ་ལས་འབྱུང་བ་ཁྲོ་བོ་རྡོ་རྗེ་འཇིགས་བྱེད་ཀྱི་རྣལ་འབྱོར༑  བརྟག་པ་གསུམ་པ་ལ་སོགས་པར་ལྷ་ཆགས་པའི་ཉམས་ཅན་བཤད་པ་དང་༑  དང་པོའི་དང་པོར་འདོད་པ་ཞུ་བའི་དོན་བཤད་པ། དགུ་པའི་དང་པོ་ལས་འབྱུང་བ་གདུལ་བྱ་སྣ་ཚོགས་ཀྱི་དོན་དུ་སྣ་ཚོགས་བསྟན་པའོ། ། གཉིས་པ་གྲུབ་པའི་འབྲས་བུ་བཤད་པ་ལ་གཉིས། དགུ་པའི་དང་པོ་(ལུ+ལ་)ལས་འབྱུང་བ་སྤྲུལ་པའི་སྐུའི་མཛད་པ་དང་། བཅུ་པའི་དང་པོ་ལས་འབྱུང་བ་པདྨ་གར་དབང་ལ་སོགས་པ་བཤད་པའོ། ། གཉིས་པ་ཕ་རོལ་ཏུ་ཕྱིན་པ་དང་ཐུན་མོང་གི་ལམ་གྱི་རྣམ་གཞག་ལ་གཉིས། དང་པོའི་གཉིས་པ་ལས་འབྱུང་བ་བྱང་ཆུབ་ཀྱི་ཕྱོགས་ཀྱི་ཆོས་སུམ་ཅུ་རྩ་བདུན་བཤད་པ་དང་། དང་པོའི་དང་པོ་ལས་འབྱུང་བ་སྟོང་པ་ཉིད་བཅོ་བརྒྱད་ཀྱི་དོན་བཤད་པའོ། ། བརྟག་པ་ཕྱི་མའི་བསྡུས་པའི་དོན་ཏོ། ། ། །རྒྱུད་འདིའི་དེ་ཉིད་སྤྱོད་ཡུལ་དུ་མཛད་བླ་མ་རྣམས་ཀྱི་བསྡུས་དོན་དང་། ། རྣམ་པར་བཤད་པའང་གསལ་བར་མཛད་ཕྱིར་བདག་གིས་བགྱི་བར་མི་འོས་པ། ། ཉེ་བར་བསྡེབས་དང་སྡེབ་ལ་ནོངས་གང་བརྩེ་ཆེན་རྣམས་ཀྱིས་བཟོད་པར་དགོངས། ། དགེ་བ་གང་དེས་བདག་དང་འགྲོ་ཀུན་ཧེ་རུ་ཀ་དཔལ་ཉིད་གྱུར་ཅིག། བདག་གི་བླ་མ་དཔལ་ལྡན་ཆོས་ཀྱི་རྗེ་ས་སྐྱ་པཎྜི་ཏ་ཆེན་པོའི་ཞལ་སྔ་ནས། ཁྱོད་ཀྱིས་དཔལ་ཡང་དག་པར་སྦྱོར་བའི་རྒྱུད་ཀྱི་བསྡུས་པའི་དོན་རབ་ཏུ་(ཞ-རབ་ཏུ་)གསལ་བར་སྦྱོར་ཅིག་ཅེས་རྗེས་སུ་གནང་ཞིང་བསྐུལ་དུ་ཟིན་ཡང་། ལེ་ལོའི་དབང་གིས་ཡུན་རིང་དུ་མ་གྲུབ་པ་ལས། དུས་ཕྱིས་ཆུ་ཕོ་སྤྲེའུའི་ལོ། དགུན་ཟླ་ཐ་ཆུངས་དང་། དཔྱིད་ར་བ་དང་། དཔྱིད་འབྲིང་པོ་ལ། གཡར་མོ་ཐང་ཁྲོམ། ཁམས་ཀྱི་སའི་བྱེ་བྲག་ཤིང་ཀུན་མཁར་དུ་རྒྱུད་འདི། དགེ་སློང་སྔགས་འཆང་བ(ཞལུ-བ)། འཕགས་པས་ཡོངས་སུ་རྫོགས་པར་བཤད་པའི་ཚེ། བསྡུས་པའི་དོན་འདིའང་། དད་པས་སྦྱར་བའི་ཡི་གེ་པ་ཨ་ཙ་རས་བགྱིས་སོ། ། ། །རྟོགས་པར་བྱ་ཕྱིར་རྣམ་བཤད་བསྡུས་དོན་རྩོམ། ། རྟོགས་ཀྱིས་དོགས་བཞིན་བརླིང་ཞིང་ཉུང་བར་སྦྱོར། ། དེ་འདྲ་མཚར་དུ་མཐོང་ནས་ཁོ་བོ